CONVOCATÒRIA D'INCENTIUS A l'ALUMNAT PER L'EMPLENAMENT DE L'ENQUESTA D'EXPERIÈNCIES DE PRIMER DE GRAU EN ESTUDIS DE L'ESCOLA POLITÈCNICA SUPERIOR (CAMPANYA 2022/2023) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/31635)
  + [Valencià](/va/acuerdo/31611)






Selector de idioma

Leer

* [Español](/es/acuerdo/31656)
* [Valencià](/va/acuerdo/31315)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'INCENTIUS A l'ALUMNAT PER L'EMPLENAMENT DE L'ENQUESTA D'EXPERIÈNCIES DE PRIMER DE GRAU EN ESTUDIS DE L'ESCOLA POLITÈCNICA SUPERIOR (CAMPANYA 2022/2023)[Butlletí Oficial Universitat d'Alacant](/ca/Publicacion)
===============================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'INCENTIUS A l'ALUMNAT PER L'EMPLENAMENT DE L'ENQUESTA D'EXPERIÈNCIES DE PRIMER DE GRAU EN ESTUDIS DE L'ESCOLA POLITÈCNICA SUPERIOR (CAMPANYA 2022/2023)

Data d'aprovació
:   15/11/2022

Data de publicació
:   16/11/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/31773)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/31258)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/31453)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'INCENTIUS A l'ALUMNAT PER L'EMPLENAMENT DE L'ENQUESTA D'EXPERIÈNCIES DE PRIMER DE GRAU EN ESTUDIS DE L'ESCOLA POLITÈCNICA SUPERIOR (CAMPANYA 2022/2023)&url=https://www.boua.ua.es/va/acuerdo/31197)

**Títol:** CONVOCATÒRIA D'INCENTIUS A l'ALUMNAT PER L'EMPLENAMENT DE L'ENQUESTA D'EXPERIÈNCIES DE PRIMER DE GRAU EN ESTUDIS DE L'ESCOLA POLITÈCNICA SUPERIOR (CAMPANYA 2022/2023)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 15 de novembre de 2022

CONVOCATÒRIA D'INCENTIUS A l'ALUMNAT PER L'EMPLENAMENT DE L'ENQUESTA D'EXPERIÈNCIES DE PRIMER DE GRAU EN ESTUDIS DE L'ESCOLA POLITÈCNICA SUPERIOR (CAMPANYA 2022/2023)

1.      Objecte de la convocatòria i procediment de concessió.

S'estableixen les següents condicions per al lliurament d'incentius, mitjançant sorteig, a l'alumnat de segon de grau matriculat en titulacions oficials de l'Escola Politècnica Superior de la Universitat d'Alacant per la seua participació en l'enquesta sobre les seues experiències en cursar primer de grau durant el curs 2021/22.

L'objectiu d'aquest sorteig és aconseguir una elevada participació en les enquestes en línia, per a obtenir dades representatives útils per a l'anàlisi de la satisfacció de l'alumnat en cursar primer de grau i en la lluita per disminuir el percentatge d'abandó en les titulacions d'Enginyeries i Arquitectura.

Les enquestes a les quals es fa referència s'emplenaran a través de l'aplicació "Qüestionaris" en UACloud, i tindrà accés a ella l'alumnat de segon de grau matriculat en titulacions oficials de l'Escola Politècnica Superior de la Universitat d'Alacant.

2.      Requisits de les persones beneficiàries.

Podrà participar en la campanya d'enquestes d'experiències de primer de grau per a expressar la seua opinió qualsevol estudiant matriculat/da en assignatures de primer quadrimestre de segon de grau matriculat en titulacions oficials de l'Escola Politècnica Superior de la Universitat d'Alacant en el curs 2022/2023, bé amb matrícula total o parcial.

En començar l'enquesta, l'estudiant tindrà l'opció de triar si desitja participar en el sorteig que es descriu més endavant; la seua acceptació implica la sol·licitud de participació en el premi.

3.      Número i dotació dels incentius.

Per a fomentar la participació, l'Escola Politècnica Superior de la Universitat d'Alacant sortejarà, amb càrrec a la partida 58200C5498 del seu pressupost, els següents incentius:

·         2 discos durs d'1 TB de capacitat amb un valor aproximat de 80€ cadascun d'ells.

·         5 dessuadores UA, amb un valor aproximat de 25€ cadascuna d'elles.

·         15 samarretes EPS, amb un valor aproximat de 10€ cadascuna d'elles.

4.      Termini i procediment de participació.

4.1.           Termini de participació.

La campanya online d'enquesta d'experiències de primer de grau de l'EPS començarà el 21 de novembre de 2022 a les 10.00 h i acabarà el 23 de desembre  de 2022, a les 23:59h.

4.2.           Procediment de participació.

L'emplenament de l'enquesta docent es realitzarà mitjançant l'accés a l'aplicació "Qüestionaris", d'UACloud . L'accés ha de realitzar-se a través d'aquesta plataforma per a garantir, mitjançant un sistema d'autenticació, que les persones que participen estan matriculades en segon de grau d'aquests estudis, i per a poder obtenir les dades identificatives necessàries per a realitzar el sorteig. No obstant això, l'opinió expressada en l'enquesta es tractarà de manera anònima, i en cap cas es facilitarà al professorat o a altres òrgans universitaris les respostes individuals de l'alumnat.

5.      Criteris d'adjudicació. Sorteig dels incentius.

En el moment del tancament de la campanya, després del 23 de desembre de 2022, el Servei d'Informàtica bloquejarà les enquestes, i facilitarà a l'Escola Politècnica Superior de la Universitat d'Alacant, una relació de les persones que hagen participat en aquesta campanya. Per a poder participar en el sorteig d'incentius l'estudiant ha d'emplenar l'enquesta i expressar el seu desig de formar part del sorteig.

El sorteig de l'incentiu descrit serà públic i tindrà lloc en la data i lloc en concret que publique en la pàgina web de l'Escola Politècnica Superior de la Universitat d'Alacant, amb almenys dues setmanes d'antelació. Aquest sorteig es realitzarà a partir del conjunt de dades que facilite el Servei d'Informàtica, mitjançant un programa informàtic que proporcionarà de manera aleatòria el nom de la persona beneficiària i que es podrà consultar en la web: <https://eps.ua.es/es/>.

6.      Òrgan Gestor i Comissió de Concessió.

6.1.           Òrgan gestor.

L'òrgan gestor de la convocatòria, l'Escola Politècnica Superior de la Universitat d'Alacant, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència, Secretaria de Direcció de l'Escola Politècnica Superior de la Universitat d'Alacant. Contacte: [xcdn.jtijjz@ry.jf](mailto:bhcl.kywmen@ue.wy)

6.2.           Comissió de valoració.

El sorteig serà dut a terme per una Comissió de Concessió, composta pels següents integrants:

Presidència:

Director/a de l'Escola Politècnica Superior, o persona en qui delegue.

Secretaría:

Subdirector/a de Postgrau i Estudiants, o persona en qui delegue.

Vocal:

Delegat/da d'Estudiants , o persona en qui delegue.

El resultat del sorteig serà inapel·lable.

7.      Resolució, notificació i publicació dels resultats.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://eps.ua.es/es/>, substituint la notificació a les persones interessades i produint els mateixos efectes.

8.      Marc legal i pressupostari.

La convocatòria d'ajuda, que serveix de base reguladora es troba recollida en la línia de subvenció 2022LS0154 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes d'un màxim de 500 € euros serà sufragada amb càrrec al capítol IV 21404B001 del pressupost de l'Escola Politècnica Superior de la Universitat d'Alacant. L'execució d'aquesta dotació està supeditada a la disponibilitat de liquiditat de l'EPS .

A la quantia del premi, en el seu cas, se li practicarà la retenció fiscal que marque la legislació vigent.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

No se sortejaran incentius addicionals als descrits.

9.      Obligació i justificació del beneficiari.

La persona que resulte beneficiària disposarà d'un mes per a arreplegar aquest incentiu a l'Escola Politècnica Superior de la Universitat d'Alacant (consergeria de l'edifici  Escola Politècnica Superior I). Serà imprescindible la identificació de la persona beneficiària, amb el DNI, passaport, NIE, TIU o permís de conduir. La compareixença en persona tindrà efectes d'acceptació de l'incentiu, havent de signar un justificant de recepció. En cas de no poder fer-ho personalment, es podrà arreplegar per persona autoritzada pel beneficiari amb autorització expressa. Si transcorreguera el termini sense que fóra arreplegat l'incentiu, es podrà acumular per a sortejos de campanyes posteriors.

Per a aquells incentius que, per raó del seu import, impliquen l'obligació per part de la Universitat d'Alacant de declarar i ingressar en concepte d'IRPF a nom de la persona beneficiària, aquesta haurà de facilitar a la Universitat la documentació necessària per a realitzar en el seu nom l'ingrés a compte en el Tresor Públic, segons s'estableix en la legislació vigent.

La participació en la campanya d'enquestes i en el sorteig implica l'acceptació de les condicions descrites.

10.  Protecció de dades de caràcter personal.

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica:  <https://seuelectronica.ua.es/es/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>.

11.  Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós administratiu davant el jutjat del contenciós- administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós- Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La Rectora,

P.D. de signatura, la Vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03478 Sant Vicent del Raspeig - Alacant  
 Tel. 87 231 8320 - Fax 91 083 5610](https://www.google.es/maps/@54.908564,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12429&trk=tyah&trkInfo=tarId%7X3140584286116%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)